Isa Kev ja poeg Chook rändavad linnast linna, ööbivad kus saavad ja külastavad vanu tuttavaid, et natukenegi saada sooja toitu. Põhjus, miks nad põgenevad, peitub selles, mis juhtus Kev`i ja tema sõbra Max`i vahel. Kev on suurema osa oma noorusest veetnud vanglas, mingi aeg lapse saanud ja oma loomuse tõttu lapsest enamus ajast eemale hoidnud ja seda seeõttu, et  tegeles juhutöödega ning kuritegeliku elu pahupool polnud talle samuti tundmatu. Vangla muutis Kev`i nii, et temast sai keegi teine. Kev`i tõttu kaotas poiss ema ning nii möödub Chook`i lapsepõlv peaaegu mitte kunagi kohal oleva isaga. Isa asendab sõber Max. Juhuse tahtel satub Kev Max`i saladuse peale, mistõttu peavad isa ja poeg kodust lahkuma ning endale mujalt ulualust leidma. Pidevalt sõidus paar õpib teineteist tasapisi tundma. Kev kui isa, kes polnud kunagi kohal ja Chook kui poeg, kes püüab isaga  leppida, aga see on raske kui Kev`i saadab pidevalt hoolimatus, vägivald, veri ja isegi surm. Film tutvustab isa ja poja minevikku tükikaupa, andes mõista, miks ja kuidas miski juhtus ja mis on viinud neid olukorda, kus puudub kodu, aga isa ja poja näol on vaid ebaterve, aga tasapisi paremaks muutuv perekond.